Simone Biles

Elulugu

Simone Arianne Biles on sündinud 14. märts 1997, Columbias, Ohios. Ta on enda pere kolmas laps neljast. Ta bioloogiline ema Shanon Biles ei suutnud hoolitseda Bilesi ja teiste laste eest - Adria, Ashley ja Tevini, enda alkoholi ja narkootikumide sõltuvuse tõttu. Seetõttu pidid lapsed tihti hooldekodus olema. Bilesi bioloogiline isa Kelvin Clemons hülgas oma pere samuti võideldes sõltuvustega ega olnud kunagi tütre elus. Shanoni isa Ron asus oma teise naise Nellie Cayetano Bilesi abiga 2000. aastal ajutiselt Shanoni laste eest hoolitsema, pärast seda, kui ta oli teada saanud, et tema lapselapsed olid paigutatud hoolduskodusse. 2003. aastal adopteeris paar ametlikult kaks noorimat last, Simone ja Adria, ning Roni õde Harriet adopteeris kaks vanimat. Biles omab Belize'i kodakondsust oma ema kaudu ja viitab Belize'ile kui enda teisele kodule. Biles ja tema perekond praktiseerivad katoliiklust. 
2012. aastal läks Biles üle koduõppele, mis võimaldas tal suurendada oma treeningkoormust umbes 20 tunnilt nädalas 32-ni, mis tõi kaasa 2012. aasta hooaja parema edu. Biles veetis kogu keskhariduse koduõppel ning lõpetas selle 2015. aasta suvel. 2018. aasta alguses astus Biles University of People ülikooli, kus asus õppima ärijuhtimist.

Algus

Biles proovis esimest korda riistvõimlemist 6-aastaselt, kui käis lasteaiaga väljasõidul. Sel päeval riistvõimlemist juhendanud instruktorid soovitasid Bilesil spordialaga jätkata ning veidi pärast seda liitus Biles Bannon Gymnastixi treeninguprogrammiga. Biles hakkas treenima Aimee Boormaniga 8-aastaselt.

2011–2012

Biles alustas karjääri võistlusspordis 1. juulil 2011, kui võistles Houstonis American Classicu võistlustel. Samal kuul võistles Biles veel U.S Classicu võistlustel Chicagos.
2012. aastal alustas Biles oma hooaega samuti American Classic võistlustel Houstonis, kus saavutatud head kohad tagasid talle koha 2012. aasta Ameerika Ühendriikide riistvõimlemise meistrivõistlustel. Pärast võistlemist Ameerika Ühendriikide meistrivõistlustel nimetati Biles USA riistvõimlemise juunioride rahvuskoondisse, mida juhtis Marta Karolyi (2001–2016).

2013–2015

Bilesi seeniorklassi debüüt leidis aset American Cupil, mis toimus märtsis 2013. 
Lisaks võistles Biles samal aastal Itaalias Jesolo linnas, kus võitis mitmeid esikohti, ning Saksamaal kolmikkohtumisel Chemnitzis Rumeenia ja Saksamaa vastu. Biles lõi kaasa ka 2013 USA riistvõimlemise meistrivõistlustel, kus võitis all-around tiitli ning saavutas hõbemedali kõikidel üksikaladel. Pärast meistrivõislustel osalemist nimetati Biles Ameerika Ühendriikide seeniorite rahvuskoondisse. 
2013. aasta oktoobris osales Biles lisaks ka riistvõimlemise maailmameistrivõistlustel Belgias, kus pääses kõikides alades finaali ning võitis kokku kaks kuldmedalit, ühe hõbemedali ja ühe pronksmedali.
2014. aasta hooaja alguse pidi Biles õlavigastuse tõttu vahele jätma. 2014. aasta esimene võistlus oli Bilesil U.S. Classicul Chicagos, kus võitis mitmeid esikohti. 2014. aasta USA riistvõimlemise meistrivõistlustel kaitses Biles oma all-around tiitlit ning lisaks kaks kuldmedalit ja ühe hõbemedalit üksikaladelt.
Biles võistles ka 2014. aasta riistvõimlemiste maailmameistrivõistlustel, kust võitis kolm kuldmedalit. 
2015. aastal võistles Biles AT&T American Cupil Mehhikos ja Itaalias. Lisaks nomineeriti Biles James E. Sullivani auhinnale. Biles võistles ka U.S. Classic võistlustel ja 2015. aasta riistvõimlemise maailmameistrivõistlusel Šotimaal, kus mõlemal võistlusel kaitses oma all-around tiitlit ning võitis mitu kuldmedalit üksikaladelt. All-around tiitli võitmisega maailmameistrivõistlustelt sai Simone Bilesist esimene naine, kes on tulnud kolm korda järjest riistvõimlemise maailmameistriks. 2015. aasta lõpuks oli Biles kokku võitnud 14 maailmameistrimedalit, millest kümme olid kuldmedalid. Nii palju medaleid polnud ükski ameeriklane veel võitnud.

2016 ja suveolümpiamängud Rio de Janeiros

Biles võistles 2016. aastal Pacific Rimi riistvõimlemise meistrivõistlustel Washingtonis ning lisaks Ameerika Ühendriikide riistvõimlemise 2016. aasta meistrivõistlustel, kus võitis kokku neli kuldmedalit ja ühe neljanda koha. 
10. juulil nimetati Simone Biles Rio de Janeiro 2016. aasta suveolümpiamängude koondisse. Peale Bilesi kuulusid koondisse veel Gabby Douglas, Laurie Hernandez, Madison Kocian ja Aly Raisman.
2016. aasta suveolümpiamängudel 7. augustil pääses Biles kõikidel üksikaladel ja all-around võistlustel esimesena finaali. 9. augustil võitis Biles oma esimese kuldmedali riistvõimlemise võistkondlikul võistlusel ning kaks päeva hiljem kuldmedali ka all-around võistlusel, kus Bilesi võistkonnakaaslane Aly Raisman võitis hõbemedali ja venelanna Aliya Mustafina pronksmedali. Lisaks võitis Biles toenghüppe üksikalalt kuldmedali 15,966 punktiga, edestades teise koha omanikku Maria Pasekat 0,7 punktiga ning väikse vea tõttu pronksmedali poomilt, kus saavutas punktiskoori 14,733. Veel saavutas Biles naiste vabaharjutusel kuldmedali skooriga 15,966.
Oma nelja olümpiamängude kuldmedaliga võitmisega lõi Biles kui kõige rohkem ühelt võistlustelt kuldmedaleid saavutanud riistvõimleja uue rekordi. 
Biles ja tema võistkonnakaaslane Gabby Douglas on ainukesed ameeriklastest naisriistvõimlejad, kes on mõlemad võitnud nii võistkondliku võistluse kui ka all-around võistluse samadel olümpiamängudel. Douglas võitis mõlemad alad 2012. aastal Londonis ja Biles 2016. aastal Rio de Janeiros.

2017

Biles ütles intervjuus, et plaanis võtta terve 2017. aasta vabaks ning alustada uuesti treenimist aastal 2018. Pärast suveolümpiamänge Rio de Janeiros kirjutas Simone Biles ka biograafia “Courage to Soar: A Body in Motion, A Life in Balance”. Biles osales sel aastal ka Ameerika Ühendriikide telesaates "Dancing with the Stars", kus oli paaris elukutselise tantsija Sasha Farberiga.
2017. aasta oktoobris avalikustati, et Bilesi uus treener on Laurent Landi.

2018–2019

Bilesi 2018. aasta esimene võistlus oli juulis U.S. Classicu võistlustel, kus Biles võitis mitu kuldmedalit. Lisaks osales Biles 2018. aasta Ameerika Ühendriikide riistvõimlemise meistrivõistlustel, kust võitis kõikidelt üksikaladelt ja all-around võistluselt kuldmedalid.
2018. aasta oktoobris osales Biles riistvõimlemise maailmameistrivõistlusel Dohas. Biles võitis neli esikohta (võistkondlik võistlus, all-around, toenghüpe, vabaharjutus), ühe teise koha (eri kõrgusega rööbaspuud) ning ühe kolmanda koha (poom).
Märtsis 2019 osales Biles Stuttgart World Cupil Saksamaal, mille ta võitis. Lisaks osales Biles 2019 GK US Classicul ning ka 2019. aasta USA riistvõimlemise meistrivõistlustel. Meistrivõistlustel saavutas ta neli kuldmedalit (all-around, toenghüpe, poom, vabaharjutus) ja ühe pronksmedali (eri kõrgustega rööbaspuud).

Autasud

Biles nimetati 2015. aasta detsembris USA aasta naissportlaseks ning oli sellega neljas võimleja Ameerikas, kes selle tiitli saanud.  2016. aastal valiti ta BBC 100 mõjukama naise hulka ja pärast maailmameistrivõistlusi nimetati ta üheks ESPNW 25 mõjutaja hulka ning samuti valis Naiste Spordi Sihtasutus ta aasta sportlaseks. Ta oli ka ajakirja Time Magazine'i 2016.aasta aasta inimese finalistide hulgas. 2017. aasta juulis võitis Biles parima naissportlase ESPY auhinna. Ta on teine ​​võimleja, kes on selle tiitliga pärjatud. 2017. aasta Teen Choice Awards auhinnagalal võitis Simone lemmiksportlase tiitli ning samal aastal pälvis ta ka Laureuse nimelise sportlase auhinna. Time Magazine nimetas Simone Bilesi maailma nimekirjas üheks mõjukamaks inimeseks. 2018. aasta detsembris teatati, et Biles on nimetatud ajakirja ESPN The Magazine 2018. aasta domineerivaimaks sportlaseks.  2019. aasta veebruaris kuulutati välja, et Biles nimetati teist korda Laureuse aasta sportlaseks.

Sponsorid ja koostööd

Biles sõlmis 2015. aasta juulis koostöö Oktagoniga, kes toetab ka kaasvõitlejaid Ameerika võimlejat Aly Raismani ja ujujat Michael Phelpsit. 2015. aasta novembris sai temast Nike'i sponsoreeritud sportlane. Samuti sõlmis samal ajal Biles GK Elite spordirõivastega eksklusiivse trikotaažide sarja.  Hiljem, 2015. aastal, tegi Biles koostööd Core Poweriga, et saada selle silmapaistvate sportlaste meeskonna uueks liikmeks. Pärast 2016. aasta Rio mänge sai Biles toetusavaldused Procter & Gamble, The Hershey Company ja United Airlinesilt. Biles tegi 2016. aastal koostööd Spieth Americaga võimlemisvarustuse kollektsiooni loomiseks ning samuti sõlmis koostöö firmaga Beats By Dr Dre. 2018. aastal  tegi Biles koostööd Caboodles'iga, et luua toodete kollektsioon aktiivse eluviisiga naistele.